
Studiu de oportunitate
privind aprobarea studiului de oportunitate  și concesionarea prin licitatie publică a terenului în suprafaţă de 1286 m2 situat  în Drobeta Turnu Severin, Str. Bicaz nr.28, identificat cu  NC 71668
   1. Descrierea și identificarea terenului care urmează să fie concesionat
1.1. Imobil  teren în suprafaţă de 1286 m2 situat în Drobeta Turnu Severin,  Str. Bicaz nr.28, identificat cu  NC 71668, aparține municipiului Drobeta Turnu Severin și face parte din domeniul privat. Terenul provine din dezmembrarea terenului în suprafață de 1380 m2 identificat cu NC70271, care la rândul său provine din dezmembrarea terenului în suprafață de 2880 m2 identificat cu N.C.68526
1.2. Terenul nu dispune de utilitaţi edilitare şi este liber de sarcini.
1.3. Menţiuni speciale: nu se vor executa alte construcţii decât cele cu destinaţie aprobată în conformitate cu certificatul de urbanism și dispoziţiile Legii nr. 50/1991, respectiv realizării spații producție, depozitare și birouri de interes privat cu respectarea limitării din certificatul de urbanism.
2. Motivele de ordin economic, financiar, social şi de mediu, care justifică realizarea concesiunii

2.1. Prin concesionare, ca modalitate de exploatare a dreptului de proprietate privată, se obțin fructe civile care se fac venit la bugetul local.

2.2. Realizarea  unor  spații producție, depozitare și birouri de interes privat cu respectarea limitării din certificatul de urbanism.
3. Nivelul minim al redevenţei

3.1. Potrivit Raportului de evaluare nr. 63T/11.11. 2024 întocmit  de către evaluator autorizat ANEVAR, Octavian Bordei, valoarea de piață a imobilului teren arătat la pct. 1 este de 447270 lei (89904 Euro), iar nivelul minim al redevenței raportat la o perioadă a concesiunii de 25 de ani este de 17891 lei/an ( 3596 Euro/an).
4. Procedura utilizată pentru atribuirea contractului de concesiune de bunuri proprietate publică şi justificarea alegerii procedurii;

4.1. Procedura utilizată pentru atribuirea contractului de concesiune este licitația publică deschisă.

4.2. Justificarea alegerii procedurii de atribuire arătată la pct. 4.1. constă în faptul că această procedură asigură secretul ofertelor, oferte care se deschid în plenul comisiei în prezența ofertanților, asigurându-se astfel principiile transparenței, tratamentului egal, libera concurență, proporționalității și nediscriminării.
5. Durata estimată a concesiunii
5.1. Pentru imobilul teren, în suprafaţă de 1286 m2 situat în Drobeta Turnu Severin,  Str. Bicaz nr.28, identificat cu  NC 71668, se constituie un drept de concesiune pentru o perioadă de 49 ani.
5.2. Concesionarul are dreptul de a realiza obiectivul, cu condiţia notificării investiţiei către proprietar cu 30 de zile înainte, cu respectarea dispoziţiilor Legii 50/1991.

6. Termenele previzibile pentru realizarea procedurii de concesionare

6.1. Termenul previzibil pentru implementarea obiectivului maximum 6 luni  pentru obținerea autorizațiilor prevăzute de Legea nr. 50/1991 privind autorizarea lucrărilor de construcții și maximum 2 ani pentru finalizarea acestuia de la data încheierii contractului sub sancțiunea rezilierii de drept a acestuia.
7. Avizul obligatoriu al Administraţiei Naţionale a Rezervelor de Stat şi Probleme Speciale şi al Statului Major General privind încadrarea obiectului concesiunii în infrastructura sistemului naţional de apărare

7.1. Prin Adresa nr. 974PS/30 martie 2023 Administraţia Naţională a Rezervelor de Stat şi Probleme Speciale şi al Statului Major General privind încadrarea obiectului concesiunii în infrastructura sistemului naţional de apărare se arată că imobilul teren arătat la pct. 1 nu se încadrează în infrastructura sistemului national de apărare.
8. Avizul obligatoriu al structurii de administrare/custodelui ariei naturale protejate, în cazul în care obiectul concesiunii îl constituie bunuri situate în interiorul unei arii naturale protejate, respectiv al autorităţii teritoriale pentru protecţia mediului competente, în cazul în care aria naturală protejată nu are structură de administrare/custode.

8.1 Prin Adresa nr.3486/10 martie 2023 Autoritatea Teritorială pentru Protecţia Mediului precizează că imobilul teren în discuție nu face parte din aria naturală protejată.

                    Director,                                                             Şef Serviciu Licitaţii                                     
                                                                                         Contracte şi Executări Silite, 

                  Radu Lăpădat                                                               Adrian Ofiţeru                                     

„Acest document conţine date cu caracter perasonal prelucrate în conformitate cu prevederile Regulamentului (UE) nr. 679/2016”

